rlitschk/wikidir huggingface dataset:
Dr Rishi Sunak (* 12. Mai 1980 z Southampton) isch e britische Bolitiker (Conservative Party). Är isch syt dr Unterhuuswahl 2015 Mitglid im House of Commons fir dr Wahlkrais Richmond (Yorkshire). Vum 13. Februar 2020 bis zue sym Ruggdritt am 1. Juli 2022 isch er britische Finanzminischter gsii. Syt em 24. Oktober 2022 isch er Barteifierer vu dr Konservative Bartei un syt em 25. Oktober dr Premierminischter vum Verainigde Chenigryych. Dr Rishi Sunak isch anne 1980 as eltschts vu drei Gschwischtrig z Ängland uf d Wält chuu. Sy Vater Yashvir chuunt vu Kenia un sy Mueter Usha vu Tansania. Boodi Familie stammen us em indische Punjab un sin in dr 1960er-Johr vu Oschtafrika uf Southampton emigigriert. Sy Vater isch Dokter (general practitioner) bim National Health Service gsii, sy Mueter Usha Apedekeri. Dr Rishi Sunak isch Hindu. Är isch in dr änglisch Chlaistadt Romsey (Hampshire) ufgwagse, wun er au uf d Grundschuel gangen isch. No sym Abschluss am Eliteinternat Winchester College het er am Lincoln College z Oxford Filosofy, Bolitik un Wirtschaft studiert un mit eme Bachelor abgschlosse. Derno het er unter anderem as Analischt fir Goldman Sachs un as Hedgefonds-Manager gschafft. An dr Stanford Graduate School of Business het er
Super Bass [ˈsupɚ beɪs](info) ìsch a Liad vu dr trinidadischa Rapperin Nicki Minaj üss dr Deluxe-Wärsioon vun ìhrem äärschta Schtüdioàlbum Pink Friday (2010). Àls fìmfta Sìnggel vum Àlbum ìsch s’ Liad àb’m 5. Àwrìl 2011 ìn da USA ìm Radio z’ loosa gsìì. Gschrììwa worra-n-ìsch’s vu dr Minaj zamma mìt dr Esther Dean, em Roahn Hylton un em Kane Beatz, wo àui s’ Liad zamma mìt’m JIMKe produziart hann. Ìm Liad wìrd vu’ma schpììlerischa Liawesärlaabniss zwìsche’ma Mànn un era Fràui grädd. ’S ìsch a Bubblegum- un Pop-Rap-Liad, wu d’ Minaj ìwwer a Hip-Hop-Tàkt düet rappa. S’ Müüsikvideo ìsch vum Sanaa Hamri reschiart worra un ìsch ìm Mai 2011 ärschììna. Noh dr Veräffentligung ìsch s’ Liad vu da Kritiker globt worra. ’S ìsch uff Plàtz 3 ìn da Charts ìn USA un Näiseelànd ànakumma, un ìsch ìm Top-10 ìn Groossbritànnia, Schottlànd, Kànàdà un Àuischtrààlia gsìì. Ìn da Verainigta Schtààta-n-ìsch d’ Sìnggel àls Diàmànt-Schàllplàtta-n-üsszaichent worra un ìsch àui ìn Àuischtrààlia, Groossbritàània un Norwääga mehrfàcha Plàtiin-Schàllplàtta worra. Ànna 2019 ìsch d’ Sìnggel vu dr Zittschrìft Billboard unter da „100 Liader, wo s’ Joohrzehnt bschtìmmt hann“ glischtet worra. Ànna 2021 hàt sìe d’ Zittschrìft Rolling Stone unter da „500 bäschta Liader vun àlla Zitta“
D’ Pia Kästner (* 29. Jüüni 1998 z’ Eisenhüttenstadt, Bràndeburg) ìsch a diitscha Volleybàllschpììlera, wo àls Schtällera schpììlt. Zamma mìt dr Allianz MTV Stuttgart ìsch sa ànna 2019 diitscha Maischtera worra. Sitter 2022 schteht sa biim SSC Palmberg Schwerin unt’r Vertrààg. Sa ìsch àui Mìtglììd ìn dr diitscha Nàzionààlmànnschàft. Ìn ìhra Jugendsjoohra hàt d’ Pia Kästner biim VSB Offensiv Eisenhüttenstadt un schpeeter biim SC Potsdam gschpììlt. Vu 2013 bis 2017 hàt sa zamma mìt dr Juniorinna-Mànnschàft vum VC Olympia Berlin ìn dr zwaita un äärschta Bundesliga gschpììlt. Gliichzittig ìsch sa Mìtglììd ìn dr Juniorinna-Nàzionààlmànnschàft gsìì, mìt wäller sa ànna 2015 bii dr U18-Waltmaischterschàft ìn Peru uff Plàtz säcks ànakumma-n-ìsch; mìt dara Mànnschàft ìsch sa àui ànna 2016 bii dr U19-Öiropàmaischterschàft ìn Ungàrn uff Plàtz fìmf gsìì. Ànna 2017 ìsch sa zem diitscha Vìzamaischter un Pokààlsiiger Allianz MTV Stuttgart gànga ge schpììla. Doo ìsch sa ànna 2018, 2019 un 2021 bis àn da Andschpììler vu dr Bundesliga-Playoffs glunga; d’rbii hàt sa ànna 2019 dr diitscha Maischtertìtel gwunna. Ànna 2017/18 ìsch sa mìt dr Verainsmànnschàft Drìtta ìm Wättbewarb vum öiropäischa CEV-Cup worra. D’ Saison 2021/22 hàt d’ Kästner biim frànzeescha Maischter ASPTT Mìlhüüsa gschpììlt. Mìt dr Verainsmànnschàft hàt sa dr frànzeescha Schpìtzapokààl
D’ Roosa Koskelo /ˈroːsɑ ˈkoskelo/ (* 20. Àuigscht 1991 z’ Forssa, Fìnnlànd) ìsch a fìnnischa Volleybàllschpììlera, wo àls Libera schpììlt. Ìn Fìnnlànd un Sloweenia hàt sa d’ Maischtertìtel un Pokààler gwunna. Mìt’m Verain Àllianz MTV Stuttgart ìsch sa diitscha Maischtera un Pokààlsiigera worra. Üsserdam schpììlt sa ìn dr fìnnischa Nàzionààlmànnschàft. D’ Koskelo hàt ìhra Kàrriar ànna 2006 biim Someron Pallo ààgfànga, wu sa bis àm Plàtz viar vu dr fìnnischa Maischterschàft glunga-n-ìsch. Ànna 2008 hàt sa zem Kimmo Volley gwackselt; mìt dam Verain ìsch sa eewafàlls Ligaviarta worra. Doo druff hàt sa dräi Joohra làng biim HPK Naiset gschpììlt. Doo ìsch sa ànna 2009/10 jewills uff Plàtz 2 vu dr fìnnischa Maischterschàft un vum fìnnischa Pokààlwättbewarb ànakumma. Ìm Joohr druff ìsch sa Drìtta ìn da baida Wättbewarwer worra. Ànna 2011/12 ìsch sa nochamol fìnnischa Vìzamaischtera worra. Ìn dr Saison 2012/13 ìsch sa mìt’m LP Kangasala Vìzamaischtera worra un hàt d’rzüa dr Fìnnlànd-Pokààl gwunna. Vu 2013 bis 2016 ìsch d’ Koskelo biim Verain LP Viesti Salo àktiiv gsìì. Ànna 2013/14 ìsch sa mìt dr Verainsmànnschàft fìnnischa Maischtera worra un hàt nochamol d’ Sììlwerüsszaichnung biim nàzionààla Pokààlwättbewarb bikumma. Ìm gliicha Joohr ìsch sa mìt dr Verainsmànnschàft biim öiropäischa CEV-Cup uff Plàtz niina
As Iizugsgebiet oder Iizugsberiich wird e geograafische Ruum bezäichnet, wo e infrastrukturelle Iiflussberiich vom ene Objekt, ere Iirichdig oder eer Struktuur daarstellt, wo mäistens zentraal glääge isch. Das brucht gäigneti Verbindigswääg und iiri Vorussetzige. As Bispil cha mä erwääne s Iizugsgebiet von ere Stadt, ere Schuel oder eme Undernääme. Dr Terminus wird hauptsächlig verwändet in dr Wirtschaftsgeografii, dr Sozialgeografii, de Vercheersgeografii und in verwandte Fachdiszipliine und in dr Ruumblaanig. S Iizugsgebiet von ere Stadt und iire öffentlige Iirichdige het dr Walter Christaller in sinere Theorie der zentralen Orte (1930er) au as Ergänzigsgebiet bezäichnet. Im Ergänzigsgebiet woone Lüt wo d Güeter (bsundrigs Dienstläistige) bruche, wo im zentraalen Ort aabote wärde. Sträng gnoo verstoot mä in deere Theorii under eme zentraale Ort jeedi Form vom en Standort vo Aagebot, in dr Braxis hingeege mäistens e Gebietskörperschaft. Das gältet bsundrigs für s Süsteem vo de zentraale Ort in dr Ruumornig. Anderi Nääme für sonigi Gebiet vo Siidlige in iirer funktionaale Vilfalt si Verflächdigsberiich, Määrtgebiet und (uf d Infrastruktur bezooge) Versorgigsgebiet. Es git au Instiduzioone wie niiderglasseni Ärzt, Apideeke oder Chemifääger und anderi Infrastruktuur vo öffentligem Inträsse, wo e rächtlig garantierte Gebietsschutz häi. Im ene äänlige Sinn sött mä d Iizugsgebiet zum Bispil vo
E Hoochgebirg isch e Massenerheebig vo dr Ooberflechi vo dr Ärde (Gebirg) wo mindestens 1000 Meter hööcher isch as d Eebeni und bsundrigs usbrägti Gländforme het (Rölief mit gääche Abhäng, Felsregioone, wo d Landschaft brääge und schroffe Gipfel oder Groot), und wo die natüürligi Vegetazioon sich klaar vo der Umgääbig underschäidet und mäistens in meereri Hööchistuefe cha gliideret wärde. E Definizioon, wo wüsseschaftlig allgemäin anerkennt isch, git s wäge de vile Abwiichige und Bsunderhäite nit. In de Geowüsseschafte wiist mä doorum hüte hüfig uf verschidnigi Definizioonsaasätz aane. Conradin Burga, Frank Klötzli, Georg Grabherr (Uusegääber): Gebirge der Erde – Landschaft, Klima, Pflanzenwelt. Ulmer, Stuttgart 2004, ISBN 3-8001-4165-5. C. Rathjens: Geographie des Hochgebirges. Teil 1: Der Naturraum. Teubner, Stuttgart 1982, ISBN 3-519-03419-0. A. R. Stahr, T. Hartmann: Landschaftsformen und Landschaftselemente im Hochgebirge. Springer, Berlin 1999, ISBN 3-540-65278-7. C. Troll: Vergleichende Geographie der Hochgebirge der Erde in landschaftsökologischer Sicht. In: Geographische Rundschau. 27, 1975, S. 185–198. Normdate: GND: 4025207-3 Charte mit allne verlinkten Seiten: OSM | WikiMap
Die Band The Wright Thing isch 1996 grinded worde. Ofangs senn se haubdsächlich em Raum Schtuegert uffdredda. Se henn älles nochgschbild vom Pop bis Hardrock. Middlrweile toured se durchs ganze Lendle, von Mannheim bis Ulm ond no meh. Laut SWR3 isch se die beschd Live-Band en ganz Süddeitschland. Seid Ende 2005 senn se au uff dr neia DVD vom Xavier Naidoo zom seha on hera. de offiziell Homepatsch
Under Ruumornig verstoot mä die blaanmäässigi Ornig, Entwicklig und Sicherig vo gröössere Gebietsäihäite (wie Regioone, Länder, Bundesgebiet) zum sicherstelle, ass dr Lääbensruum uf Duur cha gnutzt wärde. Drbii muess mä underschidligi Aasprüch an dr Ruum mitenander abstimme, Komflikt usgliiche und langfristigi Entwickligsopzioone offe halte. D Ruumblaanig söll d Ruumornig im Hiiblick uf zuekümftigi Entwicklige vorberäite. Zwüsche dr Ruumornig und dr Ruumblaanig bestöön e Hufe inhaltligi und histoorischi Kweerverbindige. D Läitvorstellig vo dr Ruumornig isch zum Bispil in Dütschland sit 2009 e noochhaltigi Ruumentwicklig, wo die soziaale und wirtschaftlige Aasprüch an Ruum mit siine ökoloogische Funkzioone verbindet und zun ere duurhafte Ornig, wo groossrüümig usgwoogen isch und mit gliichwärtige Lääbensverheltniss in de Däilrüüm söll füere. D Ruumornig umfasst: zsämmefassendi, überfachligi und überörtligi rüümligi Blään, d Zsämmenaarbet zwüsche Körperschafte, wo für benoochbarti Rüüm zueständig si, s Abstimme vo de Blään und Maassnaame wo für e Ruum vo Bedütug si. Handwörterbuch der Stadt- und Raumentwicklung, ARL (Verlag), Hannover, 2018, ISBN 978-3-88838-560-5 Akademie für Raumforschung und Landesplanung – ARL (Hrsg.): Grundriss der Raumordnung und Raumentwicklung. 2011, ISBN 978-3-88838-554-4 (ARL-net.de). Gerhard Bahrenberg: Zwecke und Methoden der Raumgliederung. In: Raumforschung und Raumordnung – RuR. Jg. 46, Nr. 1/2, 1988, ISSN 0034-0111 (baufachinformation.de, Fraunhofer IRB). Burkhard Heuel-Fabianek,
Dr Alfred Eckerle (* 1953 z Wolfe) isch e dytsche Lehrer un Autor. Dr Eckerle isch z Wolfe ufgwagse un het am Gimnasium z Huuse s Abitur gmacht. Är het z Fryburg uf Lehramt studiert un dert au s Referendariat gmacht. Speter het er as Dytschlehrer an dr Haimschuel Lender z Saaschbach unterrichtet. Är het scho as Schueler aafange schrybe. Anne 1976 het er bim Dialäktliteraturwettbewärb aktion junge mundart mitgmacht un isch dert fir syni alemannische Gedicht uuszaichnet wore. Derzue het er e Zytlang bi dr Fryburger Literaturzytschrift das nachtcafé mitgschribe. Anne 1982 het er unter em Titel Im Umgang mit der Entfernung im Fryburger Dreisam-Verlag e Buech mit hochdytsche Gedicht publiziert, d Zaichnige in däm Buech het dr Harald Hermann gmacht ghaa. Im Umgang mit der Entfernung. Gedichte von Alfred Eckerle. Zeichnungen von Harald Herrmann. Dreisam-Verlag, Freiburg i. Br. 1982. ISBN 9783921472484. 62 S. Heinz G. Huber: Schreiben wider die Dunkelziffer der Missverständnisse - Vorläufige Bemerkungen über den Autor Alfred Eckerle. In: D’Deyflsgiger. Badische Kulturzeitschrift. Nr. 3/1980. S. 44−47 Normdate: GND: 1037861752 | VIAF: 304961954
D Verfassig vom Kantoon Baasel-Stadt isch die rächtligi Grundornig vom schwizerische Kantoon Baasel-Stadt. As Kantoonsverfassig läit si s Fundamänt vom kantonaale Staats- und Verwaltigsrächt. D Verfassig, wo hüte gültig isch, datiert vom 23. Merz 2005 und isch am 13. Juli 2006 in Chraft drätte. Wo sich Baasel vo dr Herschaft vom Fürstbischof befreit het, het si e Republik bildet und es isch ere glunge, Underdaanegebiet in iire Bsitz z bringe. D Entschäidigsgwalt isch zerst bim Chläine Root glääge, wo vo Aadlige und Patrizier dominiert worde isch. Im Baasler Wääse het 1691 dr Grooss Root, wo d Zümft e groosse Iifluss ghaa häi, d Macht übernoo. In dr churze Zuit vo dr Baasler Revoluzioon 1798 het dr Kantoon e Verfassig ghaa, wo die ehemoolige Baaselbieter Underdaane die gliiche Rächt ghaa häi wie d Stedter. Wääred dr Helvetische Republik het dr Kantoon Baasel e räini Verwaltigsäihäit bildet und erst 1803 mit der Mediazioonsakte en äigeni Kantoonsverfassig überchoo. In dr Restaurazioonszit het d Stadt dr Aaspruch vo de Baaselbieter uf gliichi Rächt immer wider abgleent, bis dass die früenere Underdaanegebiet sich in dr Baasler Kantoonsdrennig iiri Sälbständigkeit erkämpft und 1833 dr Kantoon Baasel-Landschaft bildet häi. Dr Räst vom Kantoon Baasel het sich as
D’ Marion Maréchal [maʁjɔ̃ maʁeʃal](info) (bìrgerlig d’ Marion Jeanne Caroline Le Pen; * 10. Dezamber 1989 z’ Saint-Germain-en-Laye bii Pàriis) ìsch a frànzeescha Politikera. Zwìscha 2010 un 2018 hàt sa dr Nàmma Marion Maréchal-Le Pen [maʁjɔ̃ maʁeʃal lə pɛn](info) brüücht. D’ Maréchal hàt bis 2019 zem Front National (FN) gheert, wo-n-ìhr Groossvàtter Jean-Marie Le Pen grìnda hàt un schpeeter ìhra Tànta Marine Le Pen glaita hàt. Ànna 2012 ìsch sa ìm süüdfrànzeescha Département Vaucluse àls Àbgoordneta ìn d’ Nàzionààlversàmmlung gwählt worra. Domìt ìsch sa d’ ainzelna FN-Àbgoordneta vu dr 14. Legislàtüürperiooda gsìì, un mìt 22 Joohra-n-ìsch sa d’ jìngschta-n-Àbgoordneta ìn dr Gschìcht vu dr Frànzeescha Repüblik bis àn dr Pàrlàmantswàhl vu 2022 gsìì. Bii dr Regionààlwàhl vu 2015 ìsch sa FN-Schpìtzakàndidààta ìn Provence-Alpes-Côte d’Azur gsìì un hàt mìt 45,2 Prozant vu da Schtìmma ìn dr zwaita Runda s’ bäschta-n-Ärgabniss vun’ra FN-Lischta ìn Frànkrììch ghàà. Sa ìsch àls d’ Ààfiahrera vu dr identitäära un liberààlkonsärwàtiiwa Schtreemung ìnnerhàlb vu dr Pàrtäi betràchta worra. Noh dr Presidàntschàftswàhl vu 2017 ìsch d’ Marion Maréchal üss dr Politik z’rucktratta. Ìm Joohr druff hàt sa s’ Ìnschtitüüt fìr Soziààl-, Wìrtschàfts- un Politikwìssaschàfta (ISSEP) z’ Lyon grìnda un ìsch siina Generààllaitera worra. Ìn Hìnblìck vu dr Presidàntschàftswàhl
Dr Éric Justin Léon Zemmour [eʁik zɛmuʁ](info) (* 31. Àuigscht 1958 z’ Montreuil bii Pàriis) ìsch a frànzeescher Schurnàlìscht, Àuitoor un rachtsextreemer Politiker. Dr Zemmour schtàmmt vun’ra jìddischa Fàmìlia-n-üss Àlgeeria. Ar hàt àm Ìnschtitüüt vu da Politischa Schtüdia z’ Pàriis gschtudiart un hàt d’rnooh vu 1986 bis 1994 bii dr Tààgszittung Le Quotidien de Paris gschàfft. Ànna 1996 ìsch’r vu dr politischa-n-Àbtailung vu Le Figaro iigschtällt worra, wu-n-’r bis 2009 blììwa-n-ìsch. Ar ìsch doo ànna 2013 z’ruckkumma; d’rwillscht hàt’r àui bis 2021 Kolumna fìr Le Figaro Magazine gschrììwa. Ar ìsch bekànnt worra, wu-n-’r vu 2003 un 2014 ìn dr Farnsahsandung Ça se dispute uff I-Télé un vu 2006 bis 2011 ìn On n’est pas couché uff France 2 z’ sah gsìì-n-ìsch. Ar ìsch àui vu 2010 bis 2016 ìm Radioprogràmm vun RTL z’ loosa gsìì un hàt vu 2019 bis 2021 àn dr Farnsahsandung Face à l’info uff’m Kànààl CNews mìtgmàcht. Ìm Zemmour siina Essays hann a groosser Ärfolg ghàà. Sa sìnn àwwer sehr umschtrìtta gsìì. Dr Éric Zemmour ìsch mehrmols waga siina umschtrìttena Üssààga vor àm Grìcht gsìì; ar ìsch mehrmols fräigschproocha worra, àwwer ìsch ànna 2011 waga-n-Uffrüaf züa ràssìschter Dischkriminiarung un ànna 2018 waga Uffrüaf zem Hàss geega
Dr Hermann Billharz (* 21. Februar 1963) isch e dytsche Ingenieur. Dr Hermann Billharz isch im Schudderdaler Ortsdail Deerlebach ufgwagse un het 1979 an dr Realschuel z Säälbach di Mittler Ryfi gmacht. Är het vu 1979 bis 1983 bi dr Altenburger Electronic e Uusbilidg zum Fyngrätelektroniker gmacht un derno vu 1986 bis 1990 an dr Fachhochschuel Offeburg Nochrichtetächnik/Eläktrotächnik studiert un im Februar as Diplom-Ingenieur abgschlosse. Är het as Service- un Entwickligsingenieur vu 1990 bis 1992 bi dr Benninger Zell GmbH gschafft un vu 1992 bis Juli 1998 bi dr Siemens AG. Vu 1998 bis 2016 het er 18 Johr lang as Eläktroingenieur fir d Supfina Grieshaber GmbH & Co. KG gschafft. Syt 2016 schafft er as Softwareingenieur bi dr Erwin Junker Maschinenfabrik GmbH. Dernäbe het er si as Internet Coach sälbschtständig gmacht un duet do chlaini Firme bi irem Internetufdritt berote. Anne 2015 het dr Billharz bim Dialäktwettbewärb Lohrer Murre mit syre alemannische Gschicht „Jetz hem mer s’Mallör“ dr zweet Bryys in dr Kategory Prosa gwunne. Är spiilt Waldhorn in dr Stadtkapelle Hornberg un isch bis 2018 12 Johr lang Vorsitzer vum „Freundeskreis Stadtkapelle Hornberg e. V.“ gsii. Dr Billharz isch ghyrote un läbt mit syre Frau z Guede. Websyte
Dr Rolf G. Klaiber (* 1952 z Schwenninge) isch e dytsche Pedagog un Sozialarbaiter. Dr Klaiber isch z Schwenninge ufgwagse. No dr Schuel nhet er z Konschtanz Erzieigswisseschafte studiert un mit em Magister abgschlosse, E baar Johr het er in dr Bolitische Bildig bim Jugedamt vu dr Diözese Rauteburg-Stuegert gschafft. An dr PH Ludigsburg het er e Ufböustudium zum Spiil- un Theaterpedagog gmacht un derno am Chinder- un Jugedtheater z Esslenga in dr Dramaturgy un Spiilpedagogik gschafft. Anne 1989 isch er in Buechhandel gwägslet un het zäme mit eme Kolleg z Minche ne chlaini Buechhandlig ufgmacht. Anne 2009 isch er uf Villinge-Schwenninge retuurchuu un het ab 2011 bi dr PRO JOB gGmbH gschafft, unter anderem in dr „Unterstitzte Bschäftigung“, wun er spiil- un theaterpedagogischi Aasätz yybrocht het. Vu 2009 bis 2018 het er zäme mit em glehrte Konditor Thomas Häring s Kulturcafé Häring z Schwenninge gfiert. Är schafft au mit in dr Redaktion vum Schwenninger „Heimatblättle“. Anne 1976 het er bim Dialäktliteraturwettbewärb aktion junge mundart mitgmacht un isch dert fir sy alemannisch „Lied vom Häs“ uuszaichnet wore. Neugierig sein und Dinge ausprobieren, Interview mit em Rolf Klaiber, Schwarzwälder Bote, 20. Septämber 2020 Interner Forbildungskatalog uf lfa.org Anja Ganter: Härings Kulturcafé
D’ Rue Henri-Poincaré [ʁy ɑ̃ʁi pwɛ̃kaʁe] ìsch a Schtrooss ìm Schtàdtzäntrum vu Nànzig ìm Lothrìnga. D’ Rue Henri-Poincaré ìsch a Aibàhnschtrooss, wo ìn Rìchtung Nordoscht fàhrt. Sa fàhrt uff äbba 300 Määter vu dr Rue Mazagran ìm Süüdwäschta bis àn dr Kriizung vu dr Rue Gambetta un dr Rue de la Visitation ìm Nordoschta. Vu doo àb wìrd sa vu dr Rue Gambetta ìn Rìchtung Nordoscht bis àn dr Rue des Dominicains verlängert. Uff ìhrer Süüdoschtsitta düet d’ Rue Henri-Poincaré zwai Aibàhnschtroossa kriiza: z’äärscht d’ Rue Poirel un witterscht d’ Rue Chanzy. Uff äbba 170 Määter zwìscha dr Rue Chanzy un dr Rue de la Visitation fàhrt sa äntlàng em Lycée Poincaré, em wìchtìgschta Gymnàsium vu dr Schtàdt. Uff dr Nordsitta vu dr Schtrooss geega-n-ìwwer’m Hàuiptiigàng vum Gymnààsium, ìsch dr Place Dombasle z’ fìnda. Wämmer dur dr Plàtz fàhrt, kummt maa-n-uff dr Rue Stanislas. D’ Schtrooss ìsch sallamols dr wäschtliga Tail vu dr Rue Gambetta gsìì. Ànna 1955 hàt sa a aiganer Nàmma bikumma. Gnännt ìsch sa noh-n-em Màthemàtiker Henri Poincaré (1854–1912), wo z’ Nànzig uff d’ Walt kumma-n-ìsch. Àn dr Schtrooss sìnn mehrera wìchtiga Gebäijer z’ sah: Ìnnerhàlb vu da Müüra vum Lycée Poincaré, àn dr Kriizung vu dr
D’ Christelle Nana Tchoudjang (* 7. Jüüli 1989 z’ Yaoundé) ìsch a kàmerunischa Volleybàllschpììlera, wo àls Üssa-n-ààgriiffera schpììlt. Sitter 2022 schteht sa biim Volley Mìlhüüsa Elsàss unt’r Vertrààg. Zamma mìt dr kàmerunischa Nàzionààlmànnschàft ìsch sa dräimol àfrikànischa Maischtera worra. Wia ìhr älter Brüader hàt d’ Christelle Nana Tchoudjang z’äärscht Basketbàll gschpììlt. Sa hàt jedoch a Volleybàll-Üssbìldung àn dr Üniwärsitäät Yaoundé-1 bikumma. D’rnooh hàt sa ìn da kàmerunischa Verainer Trinity Volleyball un Bafia Volley Evolution gschpììlt. Vu 2010 bis 2021 ìsch d’ Nana biim VBC Chamalières ìn Zäntrààlfrànkrììch àktiiv gsìì. Mìt dam Verain ìsch sa ìn dr Saison 2014/15 Zwaita vu dr Élite-Liga worra un ìsch domìt ìn d’ A-Liga uffgschtììga. Ìm Joohr druff ìsch àwwer d’ Verainsmànnschàft numma-n-uff Plàtz 11 vu dr A-Liga ànakumma un ìsch wììder ìn d’ zwaita Liga-n-àbgschtììga. Ànna 2016/17 hàt d’ Nana mìt Chamalières d’ Élite-Liga gwunna un ìsch d’rnooh zwaimol Zwälfta ìn dr A-Liga worra. Mìt Chamalières ìsch sa àui ànna 2018/19 bis àm Plàtz 5 vum frànzeescha Pokààlwättbewarb glunga. D’ Saison 2021/22 hàt sa biim nordfrànzeescha Verain Marcq-en-Barœul gschpììlt. Doo ìsch sa Àchta ìn dr A-Liga worra un ìsch fìr d’ Bäschta Àànàhm ìn dr Ligasaison üsszaichent worra. Fìr d’ Saison 2022/23 ìsch sa
Dr Rudolf Kelterborn (* 3. Septämber 1931 z Baasel; † 24. Merz 2021 z Baasel) isch e Baasler Komponist, Dirigänt, Pedagoog und Muusigpublizist gsi. Er het as «Musicus universalis» zu de iiflussriichste Figuure vo dr internazionaale Klassikszeene ghöört, vor allem im Beriich vo dr Nöije Muusig. Dr Rudolf Kelterborn isch am 3. Septämber 1931 z Baasel uf d Wält choo. Si Vadder isch dr Archidekt Ernst Kelterborn (1892–1969), Mitinhaaber vom Büro Eckenstein & Kelterborn. Dr Entschluss, Muusiker z wärde, isch scho früe festgstande, und so het er scho, won er no uf d Schuel gange isch, Klavier-, Dirigier- und Theoriiunderricht üübercho und ersti kompositoorischi Versuech gmacht. 1950 het er si Matur am Humanistische Gümnaasium gmacht und het denn Dirigierkürs bim Igor Markevitch z Salzburg gnoo. Vo 1950 bis 1953 het er bim Alexander Krannhals Dirigiere gleert, Muusigtheorii bim Gustav Güldenstein und Walter Müller von Kulm, Klavier bim Eduard Henneberger und Komposizioon bim Busoni-Mäisterschüeler Walther Geiser an dr Muusigakademii vo dr Stadt Baasel und Muusigwüsseschafte bim Jacques Handschin an dr Uniwersidäät Baasel. Witeri Komposizioonsstudie het er 1953 bim Willy Burkhard z Züüri und bim Boris Blacher z Salzburg und 1955 bim Günter Bialas und Wolfgang Fortner an dr Nordwestdütsche Muusigakademii z
Dr Igor Markevitch (russ. Игорь Борисович Маркевич, Igor Borissowitsch Markewitsch, ukrainisch Ігор Маркевич, Ihor Markewytsch; * 14.jul./ 27. Juli 1912greg. z Kiew; † 7. Merz 1983 z Antibes) isch en italiäänische und franzöösische Komponist und Dirigänt gsi, mit russisch-ukrainischer Häärkumft. Er isch mit sinere Famile 1914 uf Frankriich und spööter uf Vevey in dr Schwiz züüglet und het z Losann Klavier und Komposizioon studiert. In de 1930er Joor isch er äine vo de füerende russische Komponiste in Frankriich gsi. Wääred em Zwäite Wältchrieg het er z Itaalie gläbt, won er sich 1942 dr Widerstandsbeweegig Resistenza aagschlosse het. 1946 isch er italiäänische Staatsbürger worde. Noch em Chrieg het er vil in ganz Öiropa dirigiert und Blatte ufgnoo, vo 1947 bis 1953 het am Mozarteum z Salzburg Underricht gee und vo 1955 bis 1956 z Mexiko. 1983 het er dr Arthur-Nikisch-Briis üüberchoo. Noces, Suite, 1925 Sinfonietta, 1928–29 Klavierkonzert, 1929 Kantate für Sopran, Männerchor und Orchester (Text von Jean Cocteau), 1929–30 Concerto Grosso, 1930 Cinéma-Ouvertüre, 1931 Rébus, Ballett, 1931 Partita für Klavier und Kammerorchester, 1931 Sérénade für drei Instrumente, 1931 Galopp für acht oder neun Spieler, 1932 L'envol d'Icare, Ballett, 1932 Hymnes, 1932–33 Psalm für Sopran, Frauenchor und Orchester, 1933 Petite Suite d'après
Dr Alexander Krannhals (1908-1961) isch e Schwizer Dirigänt und Komponist gsi. Dr Krannhals isch am 16. Februar 1908 z Frankfurt am Main, Dütschland uf d Wält choo. Er isch z Aarau uf d Kantonsschuel gange. Vo 1936 bis 1940 het er am Konservatorium z Baasel Muusig studiert, s Dirigiere bim Felix vo Weingartner und Klavier bim Emil Frey. Er het 1942 d Muusig für e Schwizer Spiilfilm Steibruch komponiert. Er isch Kapällmäister am Stadttheater Luzärn worde und spööter Gastdirigänt an de Theater vo Gämf, Stroossburg, Mülhuuse und am Theater vo de Champs Elysées z Bariis. Im Joor 1949 isch er Läiter vo dr Konzärtveräinigung Sanggalle worde und het gliichzitig am Konservatorium z Baasel as Läiter von ere Dirigänteklass Underricht gee. Äine vo sine Schüeler isch dr Rudolf Kelterborn gsi. Vo 1953 aa isch dr Krannhals dr musikaalisch Läiter vo dr Niiderländische Opere z Amsterdam gsi, vo 1955 bis 1961 dr Generaalmuusigdiräkter und Noochfolger vom Otto Matzerath am Baadische Staatstheater und nääbebii het er d Sümfoniikonzärt vo dr Baadische Staatskapälle gläitet. Dr Krannhals isch no Eeredirigänt vom Sümfoniiorchester z Madrid gsi und Vizebresidänt vom Schwizer Dirigänteverband. Dr Alexander Krannhals isch am 15. Merz 1961 z Karlsrue gstorbe. Ardikel «Krannhals, Alexander» in